ེ། །ཕྲིན་ལས་རྨད་བྱུང་མཁའ་འགྲོ་རྒྱ་མཚོ་དང་། །རྡོ་རྗེ་ཆོས་སྐྱོང་རྣམས་ཀྱི་ཐུགས་
དམ་བསྐང་། །སྣོད་བཅུད་རྒྱུད་གསུམ་སྐུ་དང་ཡེ་ཤེས་ལ། །ཉམས་དང་བཤགས་པར་བྱ་བ་མ་དམིགས་ཀྱང་། །གློ་བུར་འཁྲུལ་རྟོག་ནོངས་པ་ཅི་མཆིས་པ། །བསལ་བཞག་སྤང་བླང་བྲལ་བའི་ངང་དུ་
བཤགས༑ །གདོད་ནས་ཡེ་རྫོགས་རིག་འཛིན་བླ་མ་ལྷར། །འདུ་འབྲལ་མེད་པ་མངའ་དབང་རྫོགས་པ་ཡིས། །མི་སློབ་ཟག་མེད་འདུས་མ་བྱས་པའི་ཀློང་། །མངོན་སུམ་བཙན་ས་ཟིན་པའི་མཆོག་སྩོལ་
ཅིག ༑ཡིག་བརྒྱ་བརྗོད། ཅེས་པ་ཕྱི་ཡི་ཚོགས་ཀྱིས་རྩ་གསུམ་དཀྱིལ་འཁོར་གྱི་ལྷ་ཚོགས་དགྱེས་པ་བསྐང་། བདུན་པ་དམ་རྫས་ལ་བསམ་སྟེ་ནང་རྡོ་རྗེ་ཕུང་པོའི་གདན་གསུམ་གྱི་ལྷ་ཚོགས་འབར་འཛག་གི་མཉེས་པར་བྱ་བའི་ཕྱིར། ཧོཿ ལྷུན་གྲུབ་རྡོ་རྗེ་ཕུང་པོའི་གྲོང་༔ རྩ་རླུང་
ཐིག་ལེའི་གཟི་འོད་འབར༔ ཡེ་ཤེས་ཆེན་པོའི་ལྷ་ཚོགས་རྣམས༔ ཁ་སྦྱོར་བདེ་བའི་རོལ་པ་ཆེ༔ རྡོ་རྗེའི་དམ་ཚིག་བླ་མེད་པ༔ ཚོགས་ཀྱི་མཆོད་པ་དགྱེས་པར་བཞེས༔ རྨད་བྱུང་བསོད་ནམས་ཚོགས་

༄༅། །རྫོགས་ཤིང་༔ བདེ་ཆེན་ཡེ་ཤེས་རྒྱས་གྱུར་ཅིག༔ ཨ་ཧོ་མ་ཧཱ་སུ་ཁ་ག་ཎ་ཙཀྲ་ཨ་ལ་ལ་ཧོཿ གསང་བ་འཁོར་ལོ་ལྔའི་ལྷ་རྣམས་སྙོམས་འཇུག་གི་དགའ་བཞིས་མཉེས་པར་བྱ་བའི་ཕྱིར། ཧོཿ ཨེ་ཡི་ཆ་བྱད་བཟང་པོ་ཡི༔ དབུས་
སུ་ཝཾ་གྱི་རྣམ་པར་བརྒྱན༔ སངས་རྒྱས་རིན་ཆེན་ཟ་མ་ཏོག༔ འདུ་ཤེས་གསུམ་གྱིས་མཉམ་སྦྱར་བས༔ དགའ་བ་བཞི་ཡི་ཡེ་ཤེས་བསྐྱེད༔ སྟོང་པ་བཞི་ཡི་ཉམས་མྱོང་དྲངས༔ བདེ་སྟོང་དབྱེར་མེད་ལྷན་
ཅིག་སྐྱེས༔ མཆོག་ཏུ་མི་འགྱུར་འོད་གསལ་བ༔ ཨ་ལ་ལ༔ དེ་ཁོ་ན་ཉིད་འཁོར་གསུམ་རྟོག་བྲལ་བདེ་བ་ཆེན་པོའི་ཀློང་དུ་མཉམ་པར་བཞག །བརྒྱད་པ་ལྷག་མ་ནི། ལྷག་མ་བསྡུས་ཏེ་ཕུད་ཅུང་ཟད་བསྣན་ལ། པཉྩ་ཨ་མྲྀ་ཏ་ག་ཎ་པཱུ་ཛ་ཧཱུྃ་ཧ་ཧོ་ཧྲཱིཿ སློབ་
དཔོན་གྱི་དམ་ཚིག་གི་ཁ་ཕྲུ་བཏབ། ཨེ་ཨཱ་རལླི་ཧྲཱིཾ་ཧྲཱིཾ་ཕཻཾ་ཕཻཾ༔ ལྷག་མགྲོན་སྤྱན་དྲངས་ལ། ཧཱུྃ༔ ཡེ་ཤེས་རོལ་པ་དཔལ་གྱི་ལྷག་སྡུད་དང་༔ ལས་ལས་གྲུབ་པའི་མཁའ་འགྲོ་དབང་ཕྱུག་གིང་༔ འདིར་གཤེགས་དམ་ཚིག་ལྷག་
མའི་ཚོགས་ལ་རོལ༔ འཁོར་སྲུངས་རྐྱེན་ཟློག་རྣམ་བཞིའི་ཕྲིན་ལས་མཛོད༔ ཨོཾ་ཨུཙྪིཥྚ་བ་ལིཾ་ཏ་ཁཱ་ཧི༔ ཞེས་རོལ་མོ་དང་བཅས་པས་སྲིན་མོའི་ཟ་ལམ་དུ་སྤུངས། རྗེས་འབྲེལ་རྡོ་རྗེའི་གླུ་གར་བྱ་བ་ནི། ཨོཾ་ཨཱཿཧཱུྃ་ཧོཿཨ་ཧོ་མ་ཧཱ་སུ་ཁ་ཨ་ལ་
ལ་ཧོཿ གསང་བ་མཆོག་གི་དགྱེས་པའི་གྲོང་ན་གསང་ཆེན་རོལ་པའི་རྣལ་འབྱོར་པ༔ ལྷན་ཅིག་སྐྱེས་དགའི་བདེ་བའི་ཐབས་ཀྱིས་སྟོང་པའི་འོད་གསལ་མངོན་དུ་གྱུར༔ ཟུང་འཇུག་ཡེ་ཤེས་སྐྱེ་འགགས་གནས་

བྲལ་རྡོ་རྗེ་ནམ་མཁའི་དཀྱིལ་ལྟ་བུ༔ འཁོར་འདས་དབྱེར་མེད་སྲིད་ཞིང་ཀུན་ཁྱབ་ཐིག་ལེ་གཅིག་ཏུ་ལྷུན་གྱིས་གྲུབ༔ མ་ཧཱ་སུ་ཁ་ཛྙཱ་ན་གཱི་ཏི་ཨ་ལ་ལ་ཧོཿ ཌཱ་དྲིལ་རོལ་མོ་བཅས་བྱ། ཨོཾ༔ བཀྲ་ཤིས་གང་ཞིག་ཚོགས་
ཀྱི་སྤྱོད་པ་ལ་བརྟེན་ནས༔ གནས་སྐབས་གེགས་ཞི་བསོད་ནམས་ཡེ་ཤེས་ཕྲིན་ལས་འཕེལ༔ མཐར་ཐུག་ས་བཅུ་ལམ་ལྔའི་གོ་འཕང་མྱུར་དུ་འགྲུབ༔ རྟག་ཏུ་དཔལ་གནས་དགེ་ལེགས་སྣང་བས་ཁྱབ་གྱུར་
ཅིག༔ ཅེས་ཤིས་པ་བརྗོད། དགུ་པ་ཐུགས་དམ་བསྐུལ་བ་ནི། ཧཱུྃ༔ ནམ་མཁའི་མཐའ་དང་མཉམ་པའི་དཀྱིལ་འཁོར་ནས༔ སྲིད་ཞིར་མི་གནས་ཡེ་ཤེས་སྐུ་བརྙེས་པའི༔ ལོངས་སྤྱོད་རྫོགས་དང་སྤྲུལ་པའི་ལྷ་ཚོགས་
རྣམས༔ ཐུགས་དམ་བསྐུལ་ལོ་ཐུགས་རྗེའི་རྩལ་ཤུགས་ཕྱུང་༔ ལས་ཉོན་སྡིག་སྒྲིབ་འགལ་རྐྱེན་མི་མཐུན་ཚོགས༔ མཐུ་རྩལ་མེ་ཡིས་བསྲེགས་ཤིང་སྦྱང་དུ་གསོལ༔ ཕྲིན་ལས་བཞི་དང་གྲུབ་པ་ཆེན་པོའི་
ཕུལ༔ ཡེ་ཤེས་ཆུ་ཡིས་བསྐྱེད་ཅིང་འཕེལ་བར་མཛོད༔ གསང་བའི་དགྲ་སོད་འཇིགས་པའི་བདུད་བཞི་ཐུལ༔ བར་ཆད་འཕྲང་གསུམ་དབྱིངས་ཀྱི་ཐིག་ལེར་སྟིམས༔ བདེན་གཉིས་དབྱེར་མེད་ལྷག་པའི་
ཆོས་སྐུ་ཆེ༔ རང་བྱུང་འོད་གསལ་རྟོགས་པའི་ཕྲིན་ལས་མཛོད༔ བཅུ་པ་ཆད་ཐོ་ནི། ཧཱུྃ༔ སྔོན་ཚེ་འོག་མིན་ཆོས་དབྱིངས་ཕོ་བྲང་དུ༔ གདོད་མའི་མགོན་པོ་བདེ་གཤེགས་སྲས་བཅས་ཀྱིས༔ བྱིན་གྱིས་བརླབས་

༄༅། །པའི་ཡེ་ཤེས་ཆོས་སྲུང་རྣམས༔ མཆོད་གཏོར་འདི་བཞེས་གཟུང་འཛིན་དབྱིངས་སུ་སྒྲོལ༔ བར་དུ་ལྷ་གནས་གསུམ་དང་ཛམ་གླིང་དུ༔ བརྡ་བརྒྱུད་རིག་འཛིན་གྲུབ་པ་ཆེ་རྣམས་ཀྱིས༔ དམ་ལ་
བཞག་པའི་མཁའ་འགྲོ་ཆོས་སྐྱོང་ཚོགས༔ མཆོད་གཏོར་འདི་བཞེས་ཚེ་དཔལ་ཉམས་རྟོགས་སྤེལ༔ ཐ་མ་འཕགས་བོད་རྡོ་རྗེའི་གནས་རྣམས་སུ༔ སྙན་བརྒྱུད་ཚུལ་བཞིན་འཛིན་པའི་རྣལ་འབྱོར་གྱིས༔
ཐུགས་དམ་བསྐུལ་བའི་ལས་བྱེད་དྲེགས་པའི་སྡེ༔ མཆོད་གཏོར་འདི་བཞེས་སྣང་སེམས་དབང་དུ་སྡུས༔ ད་ལྟར་བསྙེན་ཅིང་སྒྲུབ་པའི་ཚོགས་ཁང་འདིར༔ བདེ་གཤེགས་བདུང་འཛིན་རྣལ་འབྱོར་བདག་ཅག་
ལ༔ འགོ་ཞིང་སྐྱོང་བའི་དམ་ཅན་ཚོགས་རྣམས་ཀུན༔ མཆོད་གཏོར་འདི་བཞེས་རྣམ་བཞིའི་ཕྲིན་ལས་མཛོད༔ སརྦ་དྷརྨ་པཱ་ལ་ཀིཾ་ཀ་ར་མ་ཧཱ་བ་ལིཾ་ཏ་ཁཱ་ཧི༔ བཅུ་གཅིག་པ་བརྟན་མ་ནི། བཤལ་ཆུའི་བདུད་རྩི་བྲན་ལ། ཧཱུྃ་
བྷྱོཿ དུས་སྦྱོར་བཅུ་གཉིས་གནས་སུ་དག་པ་ལ༔ བདེན་དོན་བཅུ་གཉིས་རྡོ་རྗེའི་ཌཱ་ཀི་ནི༔ བརྟན་མ་བཅུ་གཉིས་སྐྱོང་མ་ཡ་མའི་ཚོགས༔ དཀྱིལ་འཁོར་ཕམ་ཕབ་དམ་ཚིག་མགྲོན་དུ་གཤེགས༔ སྔོན་ཚེ་
སློབ་དཔོན་པདྨ་ཐོད་ཕྲེང་དང་༔ དཔལ་གྱི་སེང་གེའི་སྤྱན་སྔར་ཞལ་བཞེས་ལྟར༔ གཏོར་མའི་བཤལ་ཆུ་བདུད་རྩི་འདི་གསོལ་ལ༔ རྣལ་འབྱོར་བདག་ཅག་འཁོར་དང་བཅས་པ་ཡི༔ འགལ་རྐྱེན་ཀུན་སོལ་

མཐུན་རྐྱེན་ཡིད་བཞིན་སྒྲུབས༔ གངས་ཅན་ཕྱོགས་བཞིའི་མཚམས་ཀྱི་སོ་ཁ་སྲུངས༔ མཐའ་དབུས་འགྲོ་ཀུན་བདེ་ཞིང་སྐྱིད་པ་དང་༔ ཐུབ་བསྟན་བཤད་སྒྲུབ་འཕེལ་བའི་ཕྲིན་ལས་མཛོད༔ མ་མ་དྷཱ་ཀི་ནཱི་བ་
ལིཾ་ཏ་ཁཱ་ཧིཿ བཅུ་གཉིས་པ་རྟ་བྲོ་ནི། གཏོར་གཞོང་ཁ་སྦུབས་པ་རི་རབ་ཏུ་གསལ་བས། ཞིང་བཅུའི་ལོག་འདྲེན་མནན་པར་བསམས་ལ་རྡོ་རྗེའི་རྒྱས་བཏབ་སྟེ། ཧཱུྃ༔ སྒྲུབ་ལ་འཚེ་བའི་དམ་སྲི་སྒབ་འདྲེའི་ཚོགས༔ ཨེ་དབྱིངས་བཀུག་གཟིར་ལྷུན་པོའི་
ཕྱག་རྒྱས་གདབ༔ སྲིད་པ་སྤྱི་གནོན་རྡོ་རྗེའི་རྟ་བྲོ་ཡིས༔ བྱང་ཆུབ་བར་དུ་མི་ལྡང་མནན་པར་བྱ༔ ཨོཾ་བཛྲ་ཀྲོ་དྷ་ཧ་ཡ་གྲཱྀ་བ་ཧི་ཧི་ཧི་ཧཱུྃ་ཕཊ྄༔ ཡ་མ་དམ་སྲི་སྟྭྃ་བྷ་ཡ་ཨེ་ལཾ་ནན༔ བཅུ་གསུམ་པ་དངོས་གྲུབ་བླང་བ་ནི།
བྱིན་རླབས་སྔོན་དུ་འགྲོ་བས། གཏང་རག་མཆོད་བསྟོད་མདོར་བསྡུས་ནི། ཧཱུྃ༔ བླ་མེད་མཆོག་གི་མཆོད་པ་ནི༔ ཡེ་ཤེས་ལྔ་ཡི་འོད་ཟེར་འཕྲོ༔ ཡུལ་དང་དབང་པོ་གཉིས་མེད་པ༔ བདེ་ཆེན་ལོངས་སྤྱོད་ཆེན་པོར་བཞེས༔ ཨོཾ་
ཨཱཿཧཱུྃ༔བཛྲ་གུ་རུ་དེ་ཝ་ཌཱ་ཀི་ནི་ས་པ་རི་ཝ་ར་ཨརྑྷཾ་སོགས་ནས། ཤབྡ་མ་ཧཱ་པཉྩ་རཀྟ་བ་ལིཾ་ཏ་ཏ་ན་ག་ན་དྷརྨ་དྷཱ་ཏུ་པཱུ་ཛ་ཧོ༔ ཧོཿ ཡེ་ཤེས་ཀུན་གྱི་ཁྱབ་བདག་ཆེ༔ སྐུ་གསུང་ཐུགས་ཡོན་ཕྲིན་ལས་སྟོན༔ གཅིག་
དང་དུ་མའི་མཐའ་ལས་འདས༔ འོད་གསལ་རྡོ་རྗེར་ཕྱག་འཚལ་བསྟོད༔ ཧོཿ ཡེ་ཤེས་དཀྱིལ་འཁོར་ལྷ་ཚོགས་རྣམས༔ དང་པོར་བསྙེན་ཅིང་བར་དུ་བསྒྲུབས༔ ཐ་མ་ལས་ཀྱི་དངོས་གྲུབ་ཆེའི༔ ཕྲིན་ལས་

༄༅། །གསོལ་བའི་དུས་ལགས་ན༔ རྟག་རྒྱུན་ཤུགས་ཀྱི་ཐུགས་རྗེ་ལ༔ བསྐུལ་ཞིང་གསོལ་འདེབས་མི་འཚལ་ཡང༔ གདུལ་བྱའི་ཡུལ་ལ་འཇུག་པའི་ཕྱིར༔ ད་ལྟ་ཐུགས་དམ་གནད་ནས་བསྐུལ༔ མ་
གཡེལ་དགོངས་པའི་རྩལ་སྐྱེད་ལ༔ ཕྲིན་ལས་བཞི་དང་གྲུབ་པ་བརྒྱད༔ མཆོག་ཏུ་མི་འགྱུར་སྐུ་གསུང་ཐུགས༔ ཡེ་ཤེས་རྡོ་རྗེའི་དངོས་གྲུབ་སྩོལ༔ ཀཱ་ཡ་ཝཱ་ཀ་ཙིཏྟ་ཛྙཱ་ན་ཀརྨ་སརྦ་སིདྡྷི་ཕ་ལ་ཧོཿ བཅུ་བཞི་པ་
ནོངས་བཤགས་ནི། ཧོཿ དོན་དམ་དབྱིངས་ལ་བཤགས་བྱ་མ་དམིགས་ཀྱང་༔ ཀུན་རྫོབ་བསྙེན་སྒྲུབ་ཕྲིན་ལས་བརྩམས་པ་ལ༔ ལྷག་ཆད་འགལ་ཞིང་འཁྲུལ་སོགས་ནོངས་པའི་ཚོགས༔ སྙིང་ནས་མཐོལ་
བཤགས་ཚངས་པ་བསྩལ་དུ་གསོལ༔ ཡི་གེ་བརྒྱ་པ་བརྗོད་པས་བཤགས༔ བཅོ་ལྔ་པ་ཉེར་བསྡུ་ནི། ཡེ་ཤེས་པ་རྟེན་ལ་བཞུགས་སུ་གསོལ༔ དམ་ཚིག་འཁོར་ལོ། ཨཿ འགག་མེད་རིག་རྩལ་རོལ་པའི་དཀྱིལ་འཁོར་པ༔ རིམ་གྱིས་བདག་ཐིམ་
འོད་གསལ་སྟོང་ཉིད་དབྱིངས༔ སྐྱེ་མེད་སྤྲོས་བྲལ་མ་བཅོས་གཉུག་མའི་ངང་༔ སྤང་བླང་སྤྲོ་བསྡུ་བྲལ་བའི་ངང་དུ་བཞག༔ ཨ་ཨ་ཨ༔ བཅུ་དྲུག་པ་སྣང་ཆ་ལྷར་ལྡང་བ་ནི། ཨོཾ་ཨཱཿཧཱུྃ༔ སླར་ཡང་ཆུ་ལས་རླབས་ཀྱི་ཕྲེང་
བ་ལྟར༔ དབྱིངས་རིག་རང་ཤར་ཕྱག་རྒྱ་གཅིག་པའི་སྐུ༔ སྒོ་གསུམ་སྐུ་གསུངས་ཐུགས་ཀྱི་སྲོག་ལྡན་པས༔ ལྷ་སྔགས་ཆོས་སྐུའི་སྤྱོད་ཡུལ་མཆོག་ལ་འཇུག༔ བཛྲ་མ་ཧཱ་མུ་དྲ་ཀཱ་ཡ་ཝཱ་ཀ་ཙིཏྟ་རཀྵ་ཧཾ༔ བཅུ་

བདུན་པ་བསྔོ་སྨོན་ནི། ཧོཿ གཉིས་མེད་བྱང་ཆུབ་སེམས་ཀྱི་དཀྱིལ་འཁོར་དུ༔ དུས་གསུམ་བསགས་པའི་དགེ་ཚོགས་ཅི་མཆིས་པ༔ མཁའ་ཁྱབ་འགྲོ་བའི་དོན་དུ་བསྔོས་པའི་མཐུས༔ བདག་གཞན་མི་གནས་ཡེ་
ཤེས་མྱུར་ཐོབ་ཤོག༔ བཅོ་བརྒྱད་པ་ཤིས་བརྗོད་ནི། ཨོཾ༔ སྤང་རྟོགས་ཕྲིན་ལས་མཐར་ཕྱིན་རྫོགས་སངས་རྒྱས༔ ཞི་བསིལ་བདུད་རྩིའི་ཆར་འབེབས་དམ་པའི་ཆོས༔ རིག་གྲོལ་ཡོན་ཏན་རྨད་བྱུང་དགེ་འདུན་སྡེས༔
འཇིག་རྟེན་དགེ་ལེགས་འཕེལ་བའི་བཀྲ་ཤིས་ཤོག༔ རིག་འཛིན་རྩལ་འཆང་རྩ་བརྒྱུད་བླ་མ་དང་༔ སྒྱུ་འཕྲུལ་དྲྭ་བའི་སྐུར་སྣང་ཡི་དམ་ལྷ༔ རྣལ་འབྱོར་གྲོགས་མཛད་གནས་གསུམ་མཁའ་འགྲོ་ཡིས༔
དངོས་གྲུབ་དཔལ་འབྱོར་རྒྱས་པའི་བཀྲ་ཤིས་ཤོག༔ ཤིན་ཏུ་ཞི་བ་ཆོས་སྐུའི་དབྱིངས་ཉིད་ལས༔ རིག་པ་རང་ཤར་བདེ་ཆེན་ལོངས་སྤྱོད་རྫོགས༔ གང་འདུལ་འགྲོ་བའི་དོན་མཛད་སྤྲུལ་པའི་སྐུ༔ དབྱེར་མེད་
མངོན་པར་བྱང་ཆུབ་བཀྲ་ཤིས་ཤོག༔ ཅེས་བརྗོད་པའི་ཚིག་གིས་དགེ་ལེགས་སུ་བྱའོ། །དེ་ལྟར་ལས་ཀྱི་ཕྲེང་བ་འདི་ལ་བརྟེན་ནས་ཚེས་བཅུའི་དུས་མཆོད་དང་། དབང་གི་ཆོ་ག་ལ་ཉེར་མཁོ་ཙམ་ཏེ། སྒྲུབ་པ་ཆེན་པོའི་ཚོགས་སྒྲུབ་སོགས་བྱ་བར་འདོད་ན་སྒྲུབ་ཁོག་ལོགས་སུ་གསལ་བ་
ལྟར་ཉམས་སུ་བླང་བར་བྱའོ། །བརྒྱུད་གསུམ་བླ་མའི་ཞལ་ལུང་མཐོ་རིས་ཀླུང་། །མཁས་གྲུབ་གདེངས་ཅན་བྱེ་བས་མཆོད་པ་ཡི། །སྨིན་གྲོལ་རིན་ཆེན་དབྱིག་གི་རྒྱུན་བཟང་འདི། །ཆོས་སྤྱན་དྲི་མེད་མངའ་ལ་ཆེས་བྲིན་ཡང་། །དེང་སང་ཆོས་བྱེད་ཆོས་བརྒྱད་རྦ་ལ་གཡེང་། །གྲགས་པ་གླིང་བུའི་རྗེས་འགྲོ་

༄༅། །རི་སྐྱེས་ལ། །དངོས་གྲུབ་འདོད་དགུའི་རིན་ཐང་མི་ཤེས་པས། །ཉེས་བཤད་གྱེར་དབྱངས་ཙམ་ལ་རྙིང་མ་རློམས། །འོན་ཀྱང་སྔོན་གྱི་ལས་འཕྲོ་མི་དམན་པས། །རྣམ་འདྲེན་མཆོག་གི་བཀའ་བཞིན་རྗེས་དྲན་ཏེ། །སྒྲུབ་པའི་མཆོད་སྤྲིན་ཆོས་གཏེར་འཛིན་རློམས་པས། །རྣམ་དཀར་ཆོས་དབྱིངས་
དང་མཉམ་རྒྱས་གྱུར་ཅིག །སྤྱིར་ཨོ་རྒྱན་སངས་རྒྱས་གཉིས་པའི་ཐུགས་སྒྲུབ་བྱེ་བ་ཕྲག་བརྒྱ་ཐམས་ཅད་དངོས་མཚན་དང་བྱིན་རླབས་བསམ་གྱིས་མི་ཁྱབ་ཀྱང་། །སློབ་དཔོན་ཆེན་པོའི་ཞལ་ལུང་རྩོད་པ་མེད་པ་གསང་བ་སྙིང་པོའི་ཤིན་ཏུ་གསང་བ་མན་ངག་གི་སྙིང་པོ་ལྟ་བའི་ཕྲེང་བའི་དགོངས་དོན་རྒྱུད་ལས་
ལུང་དུ་བསྡེབས་པའི་སྒྲུབ་ཐབས་སྙིང་པོ་སྐོར་ལྔ་ཞེས་བཀའ་གཏེར་ཟུང་འཇུག་གི་ཟབ་ཆོས། པདྨའི་བཀའ་སྲོལ་འཛིན་པ་རྣམས་ཀྱི་གཅེས་སྤྲས་སུ་མཛད་པའི་ཕ་ནོར། མཚུངས་པ་མེད་པ་ཡིན་ཕྱིར་འདི་ལ་དབང་དང་། སྒྲུབ་ཐབས། ཁྲིད་ཡིག་རྣམས་གལ་ཆེ་བས་བྲིས་ཞེས་འཇམ་མགོན་མཁས་གྲུབ་ཀྱི་
དབང་ཕྱུག་འཇམ་དབྱངས་ཆོས་ཀྱི་བློ་གྲོས་ཀྱི་ཞལ་སྔ་ནས་ཟབ་གསང་བདུད་རྩིའི་ཉིང་ཁུའི་སྨིན་གྲོལ་ཡོངས་རྫོགས་ཞིབ་རྒྱས་སུ་བསྩལ་ཞིང་། རྗེ་གོང་མའི་ཕྱག་བསྣམས་ལི་ཡི་མཎྜལ་རིན་པོ་ཆེའི་ཚོམ་བུ་བཀོད་པ་དང་། སྐུ་གསུང་ཐུགས་རྟེན་བཅས་དམིགས་བསལ་དུ་བཀའ་བསྩལ་བ་བཞིན། སྤྱི་བརྟོལ་
བསྐྱེད་དེར་བློས་གང་དཔོག་ཏུ་བྲིས་ནས་སྤྱན་བསྟར་ཞུས་པ་དགྱེས་པས་བཞེས་ཏེ་བྲི་བསྣན་གང་འོས་མཛད་ཟིན་ཀྱང་། །རྩོད་དུས་ཀྱིས་འགྱུར་བས་དཔེ་ཡང་གྲོན་པ་ལ། བལ་ཡུལ་རང་བྱུང་གི་ཆོས་སྐུའི་མཆོད་སྡོང་ཆེན་པོའི་དྲུང་ཞེ་ཆེན་བསྟན་གཉིས་དར་རྒྱས་གླིང་གི་འདུས་སྡེ་གསར་བསྐྲུན་སྐབས་མཐོང་
གྲོལ་གུ་རུ་རྗེ་འབངས་དང་བཅས་པའི་གཙུག་ལག་ཁང་དུ་དུས་མཆོད་ཙམ་བཙུགས་པའི་ཉེར་མཁོ་རུ་དམིགས་ཏེ་སླར་ཡང་ཆོག་ཁྲིགས་སུ་བསྡེབས་པས་འབྲེལ་ཚད་སྐུ་ལྔ་ལྷུན་གྲུབ་བདེ་གཤེགས་སྨིན་པ་རྒྱ་མཚོའི་ཡེ་ཤེས་ཀྱི་དབྱིངས་སུ་བྱང་ཆུབ་པ་དང་། གཏེར་མཛོད་སྤྱན་ལམ་དུ་ཕབ་པ་རྣམས་ནས་རང་ནོར་

གྱི་རིན་ཐང་རང་གིས་མཁྱེན་པར་ཕྲིན་ལས་སྤེལ་བའི་ཞུ་བསྐུལ་དུ་སྙིགས་དུས་ཀྱི་སངས་རྒྱས་རིག་འཛིན་རྩལ་འཆང་ཡབ་སྲས་ཀྱི་རིང་ལུགས་ལ་རྒྱུ་མཚན་ཤེས་པའི་དད་པ་ཐོབ་པ་སྔགས་བཙུན་འགྱུར་མེད་ཐེག་མཆོག་བསྟན་པའི་རྒྱལ་མཚན་གྱིས་ལྕགས་རྟ་སྨིན་ཟླའི་དཀར་ཕྱོགས་ཀྱི་འཕེལ་ཚེས་བཅུ་ལ་ལྷོ་
འབྲུག་སྤུངས་ཐང་བདེ་མཆོག་ཕོ་བྲང་དུ་བྲིས་པས་ཡི་གེ་གཉིས་པའི་མཐུན་འགྱུར་གྲུབ་སྲས་པདྨ་ཆོས་སྐྱིད་དབང་མོས་ཞུས་པ་བཀའ་གཏེར་ཟུང་འཇུག་སྔ་འགྱུར་སྙིང་པོའི་བསྟན་པ་ལ་བྱ་བ་བྱེད་པར་གྱུར་ཅིག་དགེའོ། །མངྒ་ལཾ།།